b'\n_START_ARTICLE_\nAndrej Mozeti\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nObiskoval je gori\xc5\xa1ko gimnazijo, nato na Dunaju \xc5\xa1tudiral medicino in 7. decembra 1897 promoviral. Po kon\xc4\x8danem \xc5\xa1tudiju je slu\xc5\xbeboval na Mad\xc5\xbearskem. Ni znano kdaj je za\xc4\x8del slu\xc5\xbebovati v Dalmaciji, dobro pa je poznal tamkaj\xc5\xa1nje razmere, saj je z referatom 4. februarja 1818 zahteval, naj v Zadru ustanovijo babi\xc5\xa1ko \xc5\xa1olo. \xc5\xbde 26. avgusta 1817 je guverner Dalmacije izdal uredbo, da morajo zdravniki, ki delujejo v Dalmaciji imeti avstrijsko diplomo in dokazati, da so ve\xc5\xa1\xc4\x8di v porodni\xc5\xa1tvu in zdravljenju \xc5\xbeivali. Iz tega je mogo\xc4\x8de sklepati, da je Mozeti\xc4\x8d izpolnjeval vse te pogoje. Cesar Franc I. Habsbur\xc5\xa1ko-Lotarin\xc5\xa1ki je 31. oktobra 1820 podpisal odlo\xc4\x8dbo o ustanovitvi babi\xc5\xa1ke \xc5\xa1ole v Zadru. Guverner in Mozeti\xc4\x8d, ki je medtem postal stalni cesarsko-kraljevi vladni svetnik, sta 9. januarja 1821 izdala razpis za prvega profesorja novoustanovljene babi\xc5\xa1ke \xc5\xa1ole. Prvi ravnatelj in profesor te \xc5\xa1ole je postal Mozeti\xc4\x8d. V Zadru je ostal do leta 1836, ko je bil s cesarskim odlokom preme\xc5\xa1\xc4\x8den v Brno. Okoli leta 1846 je stopil v pokoj in se preselil v Gorico. Za uvedbo in \xc5\xa1iritev cepljenja proti \xc4\x8drnim kozam na Mad\xc5\xbearskem je prejel veliko zlato medaljo.'